open-index/open-wikipedia-markdown huggingface dataset:
கனிட்ட தீசன்

**கனிட்ட தீசன்** கிபி இரண்டாம் நூற்றாண்டில் அனுராதபுரத்தில் இருந்து இலங்கையை ஆண்ட மன்னன். இவன் 18 ஆண்டுகள் ஆட்சி செய்ததாக மகாவம்சம் கூறுகிறது. ஆனால், இது உண்மையில் 28 ஆண்டுகள் என்பது சில ஆய்வாளர்களது கருத்து. இவனது ஆட்சிக்காலம் கிபி 161-179 என்றும், கிபி 165 - 193 என்றும்,  கிபி 155-183 என்றும், பலவாறாகக் கூறப்படுகிறது. இவனது தமையனான பத்திக தீசன் என்பவனைத் தொடர்ந்து இவன் அநுராதபுரத்தின் ஆட்சியில் அமர்ந்தான். 

பூதாராமவைச் சேர்ந்த மகாநாக தேரர் என்னும் பௌத்த துறவிக்காக கனிட்ட தீசன், அபயகிரி விகாரையில் ஒரு சிறந்த கட்டிடம் ஒன்றை அமைத்தான். அத்துடன், அபகிரியில் ஒரு சுற்றுச் சுவர் ஒன்றையும், ஒரு பிரிவேனாவையும் இவ்வரசன் அமைத்துக் கொடுத்தான். இது தவிர, மணிசோம விகாரையில் ஒரு பிரிவேனாவையும் அதே இடத்தில் புத்தரின் நினைவுப் பொருட்கள் மீது ஒரு கட்டிடத்தையும் இவன் அமைத்ததாக மகாவம்சம் கூறுகிறது. இது போலவே அம்பத்தலை, என்னும் இடத்திலும் நாகதீபத்திலும் இது போன்ற பௌத்த கட்டிடங்களை இவன் அமைத்ததாகத் தெரிகிறது. அநுராதபுரத்தில் உள்ள மகாவிகாரைப் பகுதியிலும் குக்குடகிரி எனப்பட்ட பிரிவேனா ஒன்றை இவன் கட்டியதுடன், மகாவிகாரையின் நான்கு பக்கங்களிலும் அழகிய தோற்றம் கொண்ட 12 பெரிய கட்டிடங்களை இவன் அமைத்தான்.  

இவனது ஆட்சிக்காலத்தின் பின் சூளநாகன் அல்லது குச்சநாகன் என அறியப்பட்ட இவனது மகன் அரசனானான்.

## குறிப்புகள்

## இவற்றையும் பார்க்க
ஆட்சியாளர் பட்டியல், இலங்கை

பகுப்பு:முதலாம் லம்பகர்ண அரசர்கள்
குச்சநாகன்

**குச்சநாகன்** அல்லது **சூளநாகன்** என்பவன் கிபி இரண்டாம் நூற்றாண்டில் அனுராதபுரத்தில் இருந்து இலங்கையை ஆண்ட மன்னன். இவன் 2 ஆண்டுகள் ஆட்சி செய்ததாக மகாவம்சம் கூறுகிறது. ஆனாலும், இவனது ஆட்சிக்காலம் கிபி 179-181 என்றும், கிபி 193-195 என்றும்,  கிபி 183-185 என்றும், பலவாறாகக் கூறப்படுகிறது. இவனது தந்தையான கனிட்ட தீசன் என்பவனைத் தொடர்ந்து இவன் அநுராதபுரத்தின் ஆட்சியில் அமர்ந்தான். 

இவனது ஆட்சி குறுகிய காலமே இருந்ததால் இக்கால நிகழ்வுகள் குறித்து மகாவம்சம் விரிவாக எதுவும் கூறவில்லை. இவனது இரண்டு ஆண்டுகால ஆட்சியின் முடிவில் குட்டநாகன் அல்லது குஞ்சநாகன் என அறியப்பட்ட இவனது தம்பி இவனைக் கொன்றுவிட்டு அரசனானான்.

## குறிப்புகள்

## இவற்றையும் பார்க்க
ஆட்சியாளர் பட்டியல், இலங்கை

பகுப்பு:முதலாம் லம்பகர்ண அரசர்கள்
யசலாலக்க தீசன்

**யசலாலக்க தீசன்** (*Yassalalaka Tissa*) என்பவன் கி.பி முதலாம் நூற்றாண்டில் அனுராதபுர இராச்சியத்தை ஆண்ட மன்னன் ஆவான். இவனது ஆட்சிக் காலம் கி.பி.52 முதல் கி.பி.60 வரை நீடித்திருந்தது. இவனது தந்தை இளநாகன் ஆவான். இவன் தனது உடன்பிறப்பான சந்தமுகன் என்பவனிடம் இருந்து ஆட்சியைப் பெற்றான். இவனுக்குப் பின்னர் சுபகராஜன் என்பவன் ஆட்சி அமைத்தான்.

## இவற்றையும் பார்க்க
ஆட்சியாளர் பட்டியல், இலங்கை

## வெளி இணைப்புகள்
* இலங்கையின் அரசர்களும் ஆட்சியாளர்களும்
* கோர்டிங்டனின் (Codrington) இலங்கையின் (Ceylon) சுருக்க வரலாறு

பகுப்பு:அனுராதபுர மன்னர்கள்
பகுப்பு:விசய வம்ச அரசர்கள்
குடநாகன்

**குடநாகன்**, **குட்டநாகன்** அல்லது **குஞ்சநாகன்** எனப் பலவாறாக அறியப்பட்டவன் கி.பி. இரண்டாம் நூற்றாண்டில் அனுராதபுரத்தில் இருந்து இலங்கையை ஆண்ட மன்னன். இவன் ஒரு ஆண்டு மட்டுமே ஆட்சி செய்ததாக மகாவம்சம் கூறுகிறது. ஆனாலும், இவனது ஆட்சிக்காலம் கிபி 181-182 என்றும், கிபி 193-195 என்றும்,  கிபி 186-187 என்றும், பலவாறாகக் கூறப்படுகிறது. இவனது தமையனான குச்சநாகன் என்பவனைக் கொன்றுவிட்டு இவன் அநுராதபுரத்தின் ஆட்சியில் அமர்ந்தான்.

நாட்டின் படைத் தலைவனாக இருந்த குடநாகனின் மனைவியின் சகோதரன் சிரிநாகன் என்பவன், அரசனுக்கு எதிராகத் திரும்பித் தனக்கு ஆதரவான வலுவான படையுடன் வந்து அநுராதபுரத்தைக் கைப்பற்றிக் குடாநாகனை அகற்றிவிட்டுத் தானே அரசனானான்.

## குறிப்புகள்

## இவற்றையும் பார்க்க
* ஆட்சியாளர் பட்டியல், இலங்கை

## வெளி இணைப்புகள்
* இலங்கையின் அரசர்களும் ஆட்சியாளர்களும்
* கோர்டிங்டனின் (Codrington) இலங்கையின் (Ceylon) சுருக்க வரலாறு

பகுப்பு:முதலாம் லம்பகர்ண அரசர்கள்
ராசபவன் (உதகமண்டலம்)

ராசபவன் (ஊட்டி) (Raj Bhavan Ooty) இது தமிழ்நாடு மாநிலம் உதகமண்டலத்தில் 1877 இல் கட்டப்பட்ட அரசு மாளிகை.. இங்கு தமிழ்நாடு ஆளுநர்கள் கோடைகாலத்தில் தங்கியிருப்பார்கள்.

## மேற்கோள்கள்

## இவற்றையும் காண்க
ராசபவன் சென்னை

பகுப்பு:இந்தியக் கட்டிடங்கள்
பகுப்பு:உதகமண்டலம்
பகுப்பு:தமிழ்நாடு அரசு
சமவெப்பச் செயல்முறை

வெப்பவியக்கவியலில் **சமவெப்பச் செயல்முறை** (*isothermal process*) என்பது தொகுதியின் வெப்பநிலை மாறாது, தொகுதியில் நிகழும் வெப்பவியக்கவியல் மாற்றமாகும் (Δ*T* = 0). இது பொதுவாக தொகுதியானது வெளியிலுள்ள வெப்பத் தேக்கத்துடன் தொடுகையிலிருக்கும் போது நிகழ்கிறது. இந்த மாற்றம் தொகுதியின் வெப்பநிலையை தேக்கத்தின் வெப்பநிலைக்குச் சமனாக வெப்பப் பரிமாற்றத்தின் மூலம் மாற்றுவதற்காக போதுமானளவு மெதுவாக நிகழ்கிறது. இதற்கு நேர்மாறாக வெப்பஞ்சேரா செயல்முறையில் தொகுதியிலிருந்து சுற்றுப்புறத்துடன் எவ்விதமான வெப்பப் பரிமாற்றமும் நிகழாது (*Q*&nbsp;=&nbsp;0), அதாவது சமவெப்பச் செயல்முறையில் Δ*T* = 0, Q ≠ 0 அதேவேளை வெப்பஞ்சேரா செயல்முறையில் Δ*T* ≠ 0, Q = 0.

வளிமம் மிகவும் மெதுவாக விரிவடையும் போது (சுருங்கும் போதும்) வெப்பநிலை குறைந்து கொண்டிருந்தாலும், சுற்றுச் சூழலிலிருந்து வெப்பத்தினைப் பெறுவதால் வெப்பநிலை மாறாது. இப்படிப்பட்ட விரிவு வெப்பநிலைமாறா விரிவு (isothermal expansion) எனப்படும்.

பகுப்பு:வெப்பவியக்கவியல் செயல்முறைகள்
பகுப்பு:வெப்பவியல்
ஐப்போத்தலாமசு-கபச் சுரப்பி-அண்ணீரக அச்சு

**ஐப்போத்தலாமசு-கபச் சுரப்பி-அண்ணீரக அச்சு** (hypothalamic-pituitary-adrenal axis; HPA; HTPA; LHPA) என்பது ஐப்போத்தலாமசு, கபச் சுரப்பி, அண்ணீரகச் சுரப்பிகளுக்கிடையில் நடைபெறும் சிக்கலான நேரடி பாதிப்புகளையும், பின்னூட்டத் தொடர்புச் செயற்பாடுகளையும் குறிப்பிடுகின்ற தொகுப்பு அமைப்பாகும். எப்போதாகிலும், இந்த அச்சு **ஐப்போத்தலாமசு-கபச் சுரப்பி-அண்ணீரக-பாலக அச்சு** என்றும் அழைக்கப்படுகின்றது. ஐப்போத்தலாமசு, கபச் சுரப்பி, அண்ணீரகச் சுரப்பிகளுக்கிடையேயானத் தொடர்புகளைக் குறிக்கும் நரம்பிய-அகஞ்சுரக்குந்தொகுதியின் பெரியப் பகுதியாக உள்ள ஐப்போத்தலாமசு-கபச் சுரப்பி-அண்ணீரக அச்சானது உளைச்சலுக்கான (மன இறுக்கம்) நம் செயற்பாடுகளைக் கட்டுபடுத்துகின்றது. மேலும் சமிபாடு, நோயெதிர்ப்பு, மன நிலை மற்றும் உணர்ச்சி மாற்றங்கள், பாலின ஈர்ப்பு, ஆற்றல் சேமிப்பு மற்றும் செலவிடுதல் ஆகிய பலவகையான உடற்செயற்பாடுகளை குளுக்கோகார்டிகாய்டுகளின் உள்பரவிய வெளிப்பாட்டை ஒழுங்குப்படுத்துவதன் மூலமாகச் சீரமைக்கிறது.

## மேற்கோள்கள்

பகுப்பு:இயக்குநீர்
பகுப்பு:பதகளிப்பு
பீனிக்ஸ் மார்க்கெட் சிட்டி

**பீனிக்ஸ் மார்க்கெட் சிட்டி** (*Phoenix Marketcity Chennai*) சென்னையில் உள்ள ஒரு பேரங்காடி ஆகும். இது வேளச்சேரியில் அமைந்துள்ளது. இது ஜனவரி 2013ல் தொடங்கப்பட்டது. இது வேளச்சேரி-கிண்டி ரோட்டில் அமைந்துள்ளது. இதில் ஐந்து தளங்கள் உள்ளன. இது மும்பையில் பிரபலமான போனிக்ஸ் மில்ஸ் நிறுவனத்தால் உருவாக்கப்பட்ட ஒரு மார்க்கெட் சிட்டி ஆகும். இதன் 17 ஏக்கர் பரப்பளவுள்ள இடம், ரூ 130 கோடிக்கு ரப்டகொஸ் பிரட் என்ற மருந்து தயாரிக்கும் நிறுவனத்திடமிருந்து 2006ல் வாங்கப்பட்டது.

## வசதிகள்
thumb

* பொழுதுபோக்கு (திரையரங்கம், குழந்தைகளுக்கான ஸ்நொவ் விளையாட்டுகள்)
* உணவகங்கள்
* பல்பொருள் அங்காடிகள்
* பேஷன் மற்றும் நகைக் கடைகள்
* மின்னணுசாதனக் கடைகள்

## இவற்றையும் பார்க்க
*சென்னை சிட்டி சென்டர் பேரங்காடி
*எக்ஸ்பிரஸ் அவென்யூ
*ஸ்பென்சர் பிளாசா
*அம்பா ஸ்கைவாக் பேரங்காடி
*மாயாஜால்

## மேற்கோள்கள்


## வெளி இணைப்புகள்
*அதிகாரபூர்வ இணையதளம் 

பகுப்பு:சென்னைக் கட்டிடங்கள்
பகுப்பு:இந்தியாவில் உள்ள பேரங்காடிகள்
முழு நீளத் திரைப்படம்

**முழு நீளத் திரைப்படம்** (feature film) என்பது, ஒரு திரைப்பட நிகழ்வில் பெரும்பான்மை நேரத்தை அல்லது முழு நேரத்தையும் எடுக்கக்கூடிய அளவு நீளமான திரைப்படம் ஆகும். இந்த நேர அளவு எவ்வளவாக இருக்கவேண்டும் என்பது இடத்துக்கு இடமும், காலத்துக்குக் காலமும் வேறுபட்டு வந்துள்ளது. அசையும் படக் கலை அறிவியல் அக்கடமி, அமெரிக்கத் திரைப்படக் கழகம், பிரித்தானியத் திரைப்படக் கழகம் போன்றவை முழு நீளத் திரைப்படம் 40 நிமிடங்கள் அல்லது அதற்கு மேல் ஓடக்கூடியவையாக இருக்க வேண்டும் என்கின்றனர். ஆனால் திரைப்பட நடிகர் குழாம் அப்படம், 80 நிமிடங்களுக்கு மேல் ஓடக்கூடிய நீளம் கொண்டவையாக இருக்க வேண்டும் என்கிறது. 

பெரும்பான்மையான முழு நீளத் திரைப்படங்கள் 70 தொடக்கம் 210 நிமிடங்கள் வரை ஓடக்கூடிய நீளம் கொண்டவை. "*த இசுட்டோரி ஒஃப் த கெல்லி காங்*" *(The Story of the Kelly Gang)* என்னும் திரைப்படமே நீள அடிப்படையில் உலகின் முதல் முழு நீளத் திரைப்படம். இது 1906 ஆம் ஆண்டு ஆசுத்திரேலியாவில் வெளியானது. பிற இலக்கிய அல்லது கலை வடிவங்களைத் திரைப்படம் ஆக்கியவற்றுள் முதல் வெளியான முழு நீளத் திரைப்படம் "*லெ மிசெரபிள்சு*" என்னும் பிரெஞ்சு மொழிப் படமாகும். இது 1909 ஆம் ஆண்டில் வெளியானது. 

சிறுவருக்கான முழு நீளத் திரைப்படங்கள் பொதுவாக 70 தொடக்கம் 105 நிமிட நீளம் கொண்டவை. தொடக்க காலங்களில் வெளிவந்த முழு நீளத் திரைப்படங்களுள் *ஒலிவர் டுவிஸ்ட்* (1912), *ரிச்சார்ட் III* (1912), *ஃபிரம் த மாங்கர் டு த குரொஸ்* (1912) ஆகிய படங்களும் அடங்கும்.

## மேற்கோள்கள்
{{refl

பகுப்பு:திரைப்படத் தயாரிப்பு

பகுப்பு:திரைப்படம் மற்றும் காணொளி சொல்லியல்
அனைத்துக்குமான சுருக்கமான வரலாறு (நூல்)

பில் பிரைசன் எழுதிய "A Short History of Nearly Everything" இன் மொழிபெயர்ப்பு **அனைத்துக்குமான சுருக்கமான வரலாறு**. இதைத் தமிழில் மொழிபெயர்த்தவர்  ப்ரவாஹன்.  இந் நூலை தன்னிடம் வந்த நூலக தகவல்களை வைத்து  பில் பிரைசன்  எழுவில்லை. இந்நூலில் ஆரம்பகால ஆதி மனிதர்கள் குறித்து எழுதிய இரண்டு அத்தியாயங்களுக்காக அவர் 19000 கி.மீ. பயணம் செய்து 17 அகழ்வாராய்ச்சிப் பகுதிகளுக்கு நேரில் சென்று, பதிவு செய்கிறார். டார்வின் குறித்து எழுதிட காலோப்பாகஸ் தீவில் அவரைப் போலவே 178 நாட்கள் பயணிக்கிறார். நியூட்டனைப் பற்றி எழுத கேம்பிரிட்ஜ் சென்று விவான்ஸ் எனும் வாழும் அறிஞரை பார்க்க ஆஸ்திரேலியா போய், கடல் உயிரி ஆராய்ச்சிக்காக மத்திய பசிபிக், முதல் நில அதிர்வுக்கு ஜப்பான் எரிமலைகளை உணர சிசிலியின் எட்னா புகைமலை என பதினெட்டு நாடுகள், 176 அருங்காட்சியகங்கள், ஜாவாவில் கிடைத்த ஆதி மனித எலும்புக்கூடு கென்யா (ஆப்பிரிக்கா), கண்ட துர்கானா ஏரியின் 1.7 மில்லியன் ஆண்டு பழைய பெண் என அவற்றை ஆய்வு செய்தோர் உட்பட ஒரு 2000 வாழும் விஞ்ஞானிகளை நேரில் சந்தித்து தான் திரட்டியதைத் தன் பார்வையில் மெருகூட்டி  யதார்த்த நடையில் விவரிக்கிரார். 2003ல் வெளிவந்த ஒரே வருடத்தில் ஒரு மில்லியன் விற்று சாதனை படைத்தது இதன் ஆங்கிலப் பிரதி. இந்திய மொழிகளில் இது தமிழில்தான் முதலில் மொழியாக்கம் அடைந்துள்ளது.

## மேற்கோள்கள்

பகுப்பு:ஆங்கிலம்-தமிழ் மொழிபெயர்ப்பு நூல்கள்
சிறந்த நகைச்சுவையாளருக்கான நந்தி விருது

சிறந்த ஆண் நகைச்சுவையாளருக்கான நந்தி விருது, 1985 ஆம் ஆண்டு முதல் வழங்கப்படுகிறது.

## சான்றுகள்

பகுப்பு:நந்தி விருதுகள்
கீதாஞ்சலி (பக்கவழி நெறிப்படுத்துதல்)

***[[கீதாஞ்சலி]]***(Gitanjali) வங்காள மொழியில் இந்தியக் கவிஞர் இரவீந்திரநாத் தாகூர் எழுதிய கவிதைத் தொகுப்பு. 
இதனையும் குறிப்பிடலாம்:
*கீதாஞ்சலி குழுமம் - உலகின் மிகப்பெரிய பிராண்டட் நகைகள் விற்பனையாளர்

## திரைப்படங்கள்
கீதாஞ்சலி என்ற பெயரில் உள்ள திரைப்படங்கள்:
*கீதாஞ்சலி (1948 திரைப்படம்), 1948 ஆம் ஆண்டு வெளியான தெலுங்கு திரைப்படம். 
*கீதாஞ்சலி (1985 திரைப்படம்), இயக்குநர் கே. ரங்கராஜன் இயக்கிய தமிழ்த் திரைப்படம்.
*கீதாஞ்சலி (1989 திரைப்படம்), 1989 ஆம் ஆண்டில் வெளியான தெலுங்கு திரைப்படம்.
இதயத்தை திருடாதே

**இதயத்தை திருடாதே** (*Idhayathai Thirudathe*) 1989 ஆம் ஆண்டில் மணிரத்னம் இயக்கத்தில் வெளியான தமிழ்த் திரைப்படமாகும். காதல் படமான இது பெரும் வெற்றி பெற்றது. நாகார்ஜுனா, கிரிஜா ஆகியோர் முன்னணி வேடங்களில் நடித்துள்ளனர். இந்த திரைப்படத்திற்கு இளையராஜா இசையமைத்தார்.

மணிரத்னம் தெலுங்கில் தன் முதல் படமாக, *[[கீதாஞ்சலி (1989 திரைப்படம்)|கீதாஞ்சலி]]* யை இயக்கினார். *[[கீதாஞ்சலி (1989 திரைப்படம்)|கீதாஞ்சலி]]* *இதயத்தை திருடாதே* என தமிழில் மொழிமாற்றம் செய்யப்பட்டு இரண்டும் ஒரே நாளில் வெளியாயின.

இத்திரைப்படம் தேசிய விருதையும், நந்தி விருதுகளையும் பெற்றுள்ளது. 

## நடிப்பு
* நாகார்ஜுனா - பிரகாஷ்
* கிரிஜா -கீதாஞ்சலி
* சௌகார் ஜானகி -
* முச்செர்ல அருணா - மருத்துவர்

## பாடல்கள்

## மேற்கோள்கள்

பகுப்பு:1989 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:சௌகார் ஜானகி நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பாடநூல்

**பாடநூல்** (Text book) என்பது கல்வி நிலையங்களில் பயிலும் மாணவர்களுக்காக பயிற்றுவிக்கப்படும் பாடப்பொருள் குறித்து அச்சடித்த நூலைக் குறிக்கும்.பெரும்பாலான பாடப்புத்தகங்கள் அச்சிடப்பட்ட வடிவில் வெளியிடப்பட்ட போதிலும், பல நூல்கள் இப்போது இணையத்தில் மின்னூல்களாகக் கிடைக்கின்றன. ஒரு குறிப்பிட்ட தலைப்பில் தகவல்களை அறிந்துகொள்ளவும் வழிமுறைகளை அறிந்துகொள்ளவும் மக்கள் பாடநூல்களைப் பயன்படுத்தினர். சில பாடநூல்கள் வாசிப்பவர்களின் அறிவையும் விளங்கியுள்ளனரா என்றும்  சோதிப்பதற்காக கேள்விகளை உடையதாவும் காணப்படுகின்றன. 

பயிற்சி நூல் (workbook) என்பது பாடநூலின் ஒருவகையாகும். எனினும் இதில் பயிற்சி செய்வதற்கான சில பயிற்சிகளும் கேள்விகளுமே உள்ளன. பயிற்சி நூல்கள் கற்பிப்பதற்காக வடிவமைக்கப்பட்டவை அல்ல எனினும் அவை முக்கியமான சில பகுதிகளை பயிற்சி செய்யவும் மேலதிக பயிற்சியை அளிக்கவும் பெரிதும் உதவுகின்றன. மீள்-பார்வை வழிகாட்டியும் (revision guide) ஒருவகை பாட நூல் ஆகும். அது கற்பவர்களுக்கு பாடத்தைப் பற்றி மீள் ஞாபகமளிப்பதாகவும் மேலதிக பயிற்சியை அளிப்பதாகவும் அமைகின்றது, குறிப்பாக இது பரீட்சைக்கு முன்னாயத்தம் செய்ய இகவும் உதவுகின்றது. 

கற்பிக்கவும் கற்கவும் துணையாகப் பாட நூல்கள் அமைவதால் அவை பாடசாலையால் அல்லது அரசாங்கத்தால் மாணவர்களுக்கு விநியோகிக்கப்படுகின்றது. பல்கலைக்கழகங்களிலும் இது சாத்தியப்படும் எனினும் பல்கலைக்கழக மாணவர்கள் பாட நூல்களை தாமாகவே பணம் கொடுத்து வாங்க அல்லது நூலகத்தில் இரவல் வாங்க வேண்டும்.

## மேற்கோள்கள்

பகுப்பு:நூல்கள்
பகுப்பு:துறை வாரியாக நூல்கள்
பகுப்பு:கல்விசார் கருவிகள்
சாவித்திரி (நூல்)

::இதே பெயரைக் கொண்ட புராணக் கதாப்பாத்திரத்தைப் பற்றி அறிய, சாவித்திரி என்ற கட்டுரையைப் பார்க்கவும்.

சாவித்திரி என்பது அரவிந்தர் எழுதிய பாடல் வகையிலான நூல். இது மகாபாரதத்தை தழுவி எழுதப்பட்டது. முழுமையாக எழுதப்பெறாத இந்த நூலில், 24,000 வரிகளைக் கொண்ட பாடல் தொகுப்பு உள்ளது.
சத்தியவன்-சாவித்திரி தொடர்பான கதையும் இந்நூலில் எடுத்தாளப்பட்டுள்ளது.

இதை 1950, 1951 ஆம் ஆண்டுகளில் இரண்டு பாகங்களாக வெளியானது. பதினெட்டு முறை இந்த நூலை மறுபதிப்பு செய்து வெளியிட்டுள்ளனர். மனித, ஆன்ம வாழ்வைப் பற்றிய தத்துவக் குறிப்புகள் உள்ளன.

## இணைப்புகள்
*  இணையதளத்தில் நூல்
*  அரவிந்தர் பற்றிய தகவல்கள்
*  இந்த நூலைப் பற்றிய ஆய்வு

பகுப்பு:1950 நூல்கள்
பகுப்பு:1951 நூல்கள்
திரையரங்கு

**திரையரங்கு** என்பது திரைப்படங்களைப் பார்ப்பதற்கான ஒரு இடம் ஆகும். சில தற்காலிகத் தேவைகளுக்காகவும், வசதிகள் குறைந்த இடங்களிலும் திரைப்படங்களைத் திறந்த வெளியில் காண்பிப்பது உண்டு. ஆனால், தற்காலத்தில் திரையரங்குகள் சிறப்பு வசதிகளுடன் அமைக்கப்பட்ட கட்டிடங்களாகவே இருக்கின்றன. பெரும்பாலான திரையரங்குகள் பொதுமக்களுக்குத் திரைப்படங்களைக் காண்பிப்பதற்காக வணிக நோக்கில் இயங்குகின்றன. மக்கள் குறித்த தொகையைக் கொடுத்து நுழைவுச் சீட்டுக்களை வாங்கித் திரை அரங்குகளில் திரைப்படம் பார்க்கின்றனர். திரையரங்குகளின் ஒரு பக்கத்தில் பெரிய திரை அமைக்கப்பட்டு இருக்கும். படமெறிகருவிகளைப் பயன்படுத்தி அத்திரையில் படம் காண்பிக்கப்படும். பார்வையாளர்கள் திரையை நோக்கியபடி அமர்ந்து திரைப்படங்களைப் பார்ப்பர். நவீன திரையரங்குகள் எண்ணிமப் படமெறிதல் வசதிகளுடன் அமைக்கப்படுகின்றன. இதனால், திரைப்படச் சுருள்களை உருவாக்கும் தேவையும், அவற்றை ஓரிடத்தில் இருந்து இன்னோரிடத்துக்கு எடுத்துச் செல்லும் தேவையும் இல்லாமல் ஆக்கப்படுகிறது.

## வடிவமைப்பு
மரபுவழியாக ஒரு திரையரங்கு, ஒரு நாடக அரங்கைப் போலவே வரிசையாக அடுக்கப்பட்டு இருக்கும் இருக்கைகளைக் கொண்ட ஒரு பார்வையாளர் மண்டபத்தைக் கொண்டிருக்கும். இதுவே ஒரு திரையரங்கின் முக்கியமான பகுதி. திரையரங்கக் கட்டிடத்தின் நுழைவாயிலுக்கு அருகில் நுழைவுக் கூடம் இருக்கும். திரைப்படம் பார்க்க வரும் மக்களையும், படம் முடிந்து வெளியேறும் மக்களையும் கொள்ளத்தக்கதான இடவசதியை இது கொண்டிருக்கும். பார்வையாளர்களுக்கு நுழைவுச் சீட்டு வழங்கும் இடமும் பெரும்பாலும் இந்த நுழைவுக் கூடத்திலேயே இருக்கும். இதைவிடச் சிற்றுண்டிகள், குளிர்பானங்கள் போன்றவை விற்பதற்கான இடம், ஆண்களுக்கும் பெண்பளுக்குமான தனித்தனிக் கழுவறைகளும் நுழைவுக்கூடப் பகுதியிலேயே அமைந்திருக்கும். 

பார்வையாளர் மண்டபத்தின் ஒரு பக்கத்தில் வெள்ளை நிறம் கொண்ட ஒரு பெரிய திரை இருக்கும். இதற்கு எதிர்ப்புறச் சுவருக்குப் பின்புறத்தில் உயரத்தில், படமெறி கருவிகளுக்கான அறை இருக்கும். சுவரில் உருவாக்கப்படும் சிறிய துவாரங்களூடாக படமெறிகருவிகளில் இருந்து படம் திரையில் விழுமாறு காண்பிக்கப்படும். 

பார்வையாளர் பகுதியின் தளம், திரைக்கு அண்மையில் இருந்து பின்னோக்கிச் செல்லும்போது உயர்ந்துகொண்டு செல்லும் வகையில் படியமைப்புக் கொண்டதாக அமைந்திருக்கும். இதனால் பின் பகுதியில் அமர்ந்திருக்கும் பார்வையாளரும், முன்னே இருப்பவர்களினால் மறைக்கப்படாமல் படத்தைப் பார்க்க முடியும். 

## மேற்கோள்கள்

பகுப்பு:அரங்குகள்
கீதாஞ்சலி (1948 திரைப்படம்)

**கீதாஞ்சலி**, 1948 ஆம் ஆண்டு வெளியான தெலுங்கு திரைப்படம். இதில் ஸ்ரீரஞ்சனி, சூர்யகுமாரி, பூர்ணிமா, கௌரிநாத சாஸ்திரி ஆகியோர் முன்னணி வேடங்களில் நடித்திருந்தனர்.

## சான்றுகள்

## இணைப்புகள்
*ஐ.எம்.டி.பி தளத்தில்

பகுப்பு:1948 தெலுங்குத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
எலிசபெத் பிரௌனிங்

**எலிசபெத் பிரௌனிங்** (*Elizabeth Barrett Browning*, 6 மார்ச் 1806 – 29 சூன் 1861) பிரித்தானிய மகாராணி விக்டோரியா காலத்தில் (1819-1901)  வாழ்ந்த புகழ் பெற்ற பெண் கவிஞர். இவர் , ஆங்கிலக் கவிஞர் ராபர்ட் பிரௌனிங்கின் காதல் மனைவி.

## பிறப்பு, ஆரம்ப வாழ்க்கை
1806 இல் இங்கிலாந்தில் டுரம் நகர்க் கருகில் கோக்ஸொ ஹால்  என்னும்  இடத்தில் ஒரு செல்வத் தம்பதிகளுக்கு மகளாய்ப் பிறந்தார். சிறு வயதில் எலிசபெத் தனிப் பயிற்சியாளர் மூலமாகக் கல்வி பயின்றுத் திறமையோடு ஆங்கிலம், ·பிரெஞ், லத்தீன், கிரீக் ஆகிய அன்னிய மொழிகளிலும் பாண்டித்தியம் பெற்றார். பதினாங்கு வயதிலேயே எலிசபெத் “மராத்தன் போர்” (The Battle of Marathon) என்னும் தன் முதல் கவிதைத் தொகுப்பைப் படைத்து வெளியிட்டார். அடுத்து வெளியான நூல்கள்: An Essay of mind (1826), Prometheus Bound (1833). The Serapim & Other Poems (1838), Sonnets of the Portuguese (1850). Last Poems (1862) எலிஸபெத் 1835 இல் லண்டனுக்கு வந்து தங்கிய போது பல வெளியீடுகளில் கவிதைகளை எழுதிப் பேரும், புகழும் பெற்றார். 1844 இல் அவரது கவிதைகள் வெளியாகிப் பலரது மனதைக் கவர்ந்து அமெரிக்கக் கவிஞர் எட்கர் அல்லன் போவின் பாராட்டைப் பெற்றார்.

## இல்லற வாழ்க்கை
தனது 39 ஆம் வயதில் (1845), தன்னை விட ஆறு வயது இளமையான கவிதா மேதை ராபர்ட் பிரௌனிங்குடன் கடிதத் தொடர்பு கொண்டு, ஆழ்ந்த காதல் வயப்பட்டார். அவர்களது அந்தரங்க ஆத்ம நட்பு பெற்றோருக்குத் தெரியாமல் மர்மமாகவே தொடர்ந்தது. காரணம் அவரது தந்தையார் தனது புதல்வர், புதல்வியர் திருமணமாவதைத் தடுத்துக் கொண்டு வந்தார். அடுத்த ஆண்டு எலிசபெத் வீட்டை விட்டே வெளியே வந்தார்.1846 இல் ஒரு தேவாலயத்தில் பெற்றோர்க்குத் தெரியாமல் எலிசபெத் ராபர்ட்டை மணந்து, ரோமுக்குச் சென்று, அங்கே ·பிளாரென்ஸில் குடியேறினார்கள். அவர்களுக்கு 1849 இல் ஓர் ஆண் குழந்தை பிறந்தது.இறுதிக் காலத்தில் திடீரென எலிசபெத்துக்கு ஆன்மீகத்தில் ஆர்வம் பெருகிற்று. வட அமெரிக்காவில் கறுப்பு ஏழைகளைப் பிடித்து அடிமைகளாய் வணிகம் புரிந்து வருவதைக் கண்டித்தார். அக்கருத்தை மையமாக வைத்தொரு நூலும் எழுதினார்.1850 இல்  “போர்ச்சுகீஸின் பதினான்கு வரிக் கவிதைகள்” (Sonnets from the Portuguese) வெளியானது.ராபர்ட் “போர்ச்சுகீஸ்” என்ற செல்லப் பெயரால் தன் காதலி எலிஸபெத்தை அழைத்தார். நாற்பத்து நான்கு எண்ணிக்கையுள்ள அந்த கவிதைகள் யாவும் ராபர்ட்டைக் காதலித்த போது எலிஸபெத் தொடராக எழுதியவை.

## இறப்பு
1820 இல் எலிஸபெத் ஓர் மர்ம நோயில் விழுந்து வயிற்று வலியில் மிகவும் வேதனைப் பட்டார். வலியைத் தாங்கிக் கொள்ள அந்தக் காலத்தில் அவருக்கு மருத்துவர் பயங்கர மார்ஃபின் மந்த மருந்தைக் கொடுத்து வந்தனர். மறுபடியும் 1838 இல் எலிஸபெத் இரத்தக் குழாய் ஒன்று அற்றுப் போய் கடும் நோயில் துன்பப்பட்டு மெலிந்து போனார். நோய் முற்றி  பிளாரென்ஸில் 1861 ஆம் ஆண்டு இறந்தார்.

## மேற்கோள்கள்

பகுப்பு:1806 பிறப்புகள்
பகுப்பு:1861 இறப்புகள்
பகுப்பு:ஆங்கிலக் கவிஞர்கள்
பகுப்பு:பிரித்தானியக் கவிஞர்கள்
பகுப்பு:பெண் கவிஞர்கள்
பெரியாண்டிச்சி

**பெரியாண்டிச்சி** என்பது தமிழ்நாட்டில் வன்னியர், செங்குந்தர் முதலியார் உள்ளிட்டப் பிரிவினரால் வழிபடப்படும் குலதெய்வம் ஆகும்.

பிற சமூகத்தைச் சார்ந்த சில பிரிவினரும் இத் தெய்வத்தை வழிபடுகின்றனர். இது ஒரு பெண் தெய்வம் ஆகும். படுக்கை நிலையில் வானத்தைப் பார்த்தவாறு பெண் உருவத்தை மண்ணால் செய்து அதனைப் பெரியாண்டிச்சியாக வழிபடுகின்றனர். மேலும் இத்தெய்வத்தின் கையில் கத்தி, சூலம், கபாலம், உடுக்கை உள்ளன. இத்தெய்வத்திற்கு ஆடு, சேவல், பன்றி ஆகியவற்றைப் பலியிட்டு வழிபடுவது வழக்கம். சேலம் மாவட்டத்திலும்,  தருமபுரி மாவட்டத்திலும் அதிகமாக பெரியாண்டிச்சி கோயில்கள் உள்ளன. இக் கோயில்கள் பெரும்பாலும் சுடுகாடுகளுக்கு அருகிலேயே அமைந்துள்ளன. இத்தெய்வத்தின் முக்கியமான உருபெற்ற தலம் மேல்மலையனூரில் உள்ளதுவரலாறு

## மேற்கோள்கள்

பகுப்பு:குலதெய்வக் கோயில்கள்
பகுப்பு:தமிழர் நாட்டுப்புறத் தெய்வங்கள்
ஆறு செல்வன்

**ஆறு செல்வன்** (**பிறப்பு:**29, மே 1959), புதுச்சேரி, செவராயப்பேட்டையைச் சேர்ந்த கவிஞர். நாடகப்புலமை மிக்கவர். இவர்  வானொலி, தொலைக்காட்சி, மேடைகளுக்காகப் பல நாடகங்களை உருவாக்கியவர். இருபது ஆண்டுகளாக மேடை நாடகப் பட்டறிவு கொண்டவர். 150க்கு மேற்பட்ட நாடகங்களை அரசு, தனியார் நிறுவனங்களுக்காக அரங்கேற்றியவர்.

## வாழ்க்கைக் குறிப்பு
ஆறு செல்வன்  ஆறுமுகம், முனியம்மாள் தம்பதிகளின் புதல்வர். இவர் குருசுகுப்பம் உயர்நிலைப் பள்ளியில் உயர்நிலைக் கல்வி கற்று, தாகூர் கல்லூரியில் புகுமுக வகுப்பினை நிறைவு செய்தவர். 1983 மார்ச்சு 25 இல் சிப்மர் மருத்துவமனையில் பணியில் இணைந்து இன்று கணக்காளராக உயர்ந்தவர். இவர் கவிதை, சிறுவர் பாடல், நாடகம் போன்ற துறைகளில் பல நூல்களை எழுதியுள்ளார்.

## வெளிவந்த நூல்கள்
* வானவில்
* அமுதம்
* ஆய்த எழுத்து
* பறை
* தமிழா! தமிழா!
* பட்டாம் பூச்சி (சிறுவர் பாடல்)
* உழைக்கும் கைகளே! (நாடகம்)
* ஒருதாய் மக்கள் நாம் என்போம்! (நாடகம்)

## வெளி இணைப்புகள்
* ஆறு செல்வனின் தமிழ் உணர்வு...  முனைவர் மு.இளங்கோவன்

## மேற்கோள்கள்

பகுப்பு:தமிழ்க் கவிஞர்கள்
எபூசிய முற்றுகை

**எபூசிய முற்றுகை** (*Siege of Jebus*) என்பது தாவீது அரசனின் கீழ் இசுரயேலர் எபூசியர்களின் நகர் எபூசு என அறியப்பட்ட எருசலேம் மீது மேற்கொண்ட முற்றுகையைக் குறிக்கின்றது. இசுரயேலர் எதிர்பாராத தாக்குதலால் நகரை கட்டுப்பாட்டுக்குள் கொண்டு வந்து, எபூசை ஒன்றினைந்த இசுரேல் இராச்சியத்தின் தலைநகராக்கினர். 

## உசாத்துணை
* ["Jebusites" at the [Jewish Encyclopedia].]

பகுப்பு:எருசலேம் முற்றுகைகள்
பிரான்ஸ் நாடும் பிரெஞ்சு மக்களும்: அறிவுக்களஞ்சியக் கையேடு

**பிரான்ஸ் நாடும் பிரெஞ்சு மக்களும்: அறிவுக்களஞ்சியக் கையேடு** (பிரெஞ்சு: La France et Les Francais - Mini encylopedie) என்பது சதாசிவம் சச்சிதானாந்தம் என்பவரால் எழுதப்பட்டு 1997 ஆம் ஆண்டு வெளிவந்த ஓரு தமிழ் நூல் ஆகும்.  இது பிரான்சு நாடு, மொழி, மக்கள், வரலாறு, அரசியல், பண்பாட்டியல், வாழ்வியல், சமூகவியல் எனப் பல்வேறு செய்திகளைத் தொகுத்து தரும் ஒரு சிறு கலைக்களஞ்சியம் ஆகும்.  இந்த நூல் விரிவான புள்ளிவிபரங்கள், விளக்கப்படங்கள், நிலப்படங்கள், ஒளிப்படங்கள், அட்டவணைகள், உசாத்துணைகளுடன் வெளிவந்துள்ளது.  பிரான்சு நாட்டுக்கு குடிபெயரும் தமிழ் மக்கள் பயன்படுத்தக் கூடியவாறு வழிகாட்டிப் பகுதிகளையும் உள்ளடக்கியது.  இந்த நூலுக்கு அணிந்துரை வழங்கிய பேரா. வி. கோமதிநாயகம் இந்த நூல் "ஒரு ஆராய்ச்சிக் கண்ணோட்டத்தில் நுணுகி ஆய்ந்து எழுதப்பட்ட ஒரு நூலாகும்...இவ்வகை நூல்களில் ஒரு புதிய பரிமாணத்தைத் இம் முயற்சி தருகிறது" என்று கூறியுள்ளார்.  

பகுப்பு:சமூக அறிவியல், வாழ்வியல் தமிழ்க் கலைக்களஞ்சியங்கள்
பகுப்பு:பிரான்சியத் தமிழ் நூல்கள்
பகுப்பு:1997 தமிழ் நூல்கள்
பகுப்பு:சமூகவியல் தமிழ் நூல்கள்
பகுப்பு:வரலாற்றியல் தமிழ் நூல்கள்
பகுப்பு:பண்பாட்டியல் தமிழ் நூல்கள்
பகுப்பு:இனவியல் தமிழ் நூல்கள்
பிரஞ்சுப் புரட்சி (நூல்)

**பிரஞ்சுப் புரட்சி** என்பது 2013 இல் வெளிவந்த வரலாற்றியல் தமிழ் நூல் ஆகும்.  இது க. வாசுதேவனால் எழுதப்பட்டு பாரிசில் பதிக்கப்பட்டது.  

## பகுதிகள்
* முதல் பகுதி: புரட்சியின் ஆரம்பச் சூழ்நிலை மற்றும் அதன் தோற்றம்
* இரண்டாம் பகுதி: குடியரசின் உருவாக்கம், அது உறுதிப்படுத்தப்படுவதற்கான புரட்சியின் பல்வேறுபட்ட அசைவுகள்
* மூன்றாம் பகுதி (பின்னிணைப்பு): றொபோஸ்பியரின் வீழ்ச்சி, புரட்சியின் தளர்வு, பிற்போக்குவாத அரசியற் செயற்பாடுகள், அதையடுத்த செயற்பாடுகள்

பகுப்பு:வரலாற்றியல் தமிழ் நூல்கள்
பகுப்பு:2013 தமிழ் நூல்கள்
பகுப்பு:பிரான்சியத் தமிழ் நூல்கள்
க. வாசுதேவன்

**க. வாசுதேவன்** ஒரு புகலிட பிரான்சியத் தமிழ் எழுத்தாளர், மொழிபெயர்ப்பாளர், கவிஞர் ஆவார்.  இலங்கையைப் பிறப்பிடமாகக் கொண்ட இவர் பிரான்சில் சில பத்து ஆண்டுகள் வாழ்ந்து வருகிறார்.  நவீன பிரஞ்சு இலக்கியம் தொடர்பாக பிரான்ஸ் பல்கலைக்கழகங்களில் கற்றவர்.

## படைப்புகள்
* பிரஞ்சுப் புரட்சி (நூல்)
* 19ம் நூற்றாண்டின் பிரஞ்சுக் கவிதைகள்

பகுப்பு:பிரான்சியத் தமிழ் எழுத்தாளர்கள்
பகுப்பு:பிரெஞ்சு-தமிழ் மொழிபெயர்ப்பாளர்கள்
சூறாவளி ஹையான்

thumb
**சூறாவளி ஹையான்** (*Typhoon Haiyan*) என்பது 2013 இல் பிலிப்பீன்சு நாட்டை தாக்கிய  வெப்ப மண்டலச் சூறாவளி ஆகும்.  அமைதிப் பெருங்கடலில் 2013 நவம்பர் 2 அன்று உருவான இப்புயல் 2013 நவம்பர் 8 அன்று பிலிப்பின்ஸ் நாட்டின் மத்திய தீவான சமரில் அதிகாலை 4.40 மணியளவில் தாக்கியது.

## தாக்கங்கள்
### பிலிப்பீன்சு
புயல் பாதிப்பில் சுமார் 7.50 லட்சம் பேர் வீடுகளை இழந்தும், 1,200-க்கும் அதிகமானோர் இறந்துள்ளதாகவும் தகவல்கள் வெளியாகியுள்ளன 

ஹையான் புயல் கரையைக் கடந்தபோது, இப்புயலின் மையப்பகுதியில் மணிக்கு 235 கி.மீ. வேகத்திலும், மேலே உந்தும் சக்தி மணிக்கு 275 கி.மீ. வேகத்திலும் வீசியதாக வானிலை ஆய்வு மைய அதிகாரிகள் தெரிவித்துள்ளனர்.
ஹையான் புயல் கடந்து சென்ற பகுதிகளில் இருந்த 70 முதல் 80 சதவீதம் வரையிலான வீடுகளும், கட்டடங்களும் கடுமையாக சேதமடைந்துள்ளன. ஹையான் புயலின் வேகம்  அமெரிக்காவில் வீசும் கடும் புயல்களில் 4-ம் வகைக்கு இணையானதாக அமைந்துள்ளது.

இந்தப் புயலால் சுமார் ஒரு கோடி மக்கள் பாதிக்கப்பட்டுள்ளதாகவும், 6,60,000 பேர் வீடுகளை இழந்துள்ளதாகவும் ஐ.நா. மதிப்பிட்டுள்ளது
### வியட்நாம்
வியத்நாமில் தாழ்வான பகுதிகளில் வசிக்கும் சுமார் 6 லட்சம் மக்கள் வாழ்விடங்களை விட்டு வெளியேற்றப்பட்டு, பாதுகாப்பான பகுதிகளில் தங்கவைக்கப்பட்டுள்ளனர்.

### சீனா
ஹையான் புயல் சீனாவில்  கரையைக் கடக்கவிருப்பதால், அந்நாட்டில் செம்மஞ்சள் நிற எச்சரிக்கைக் கொடி ஏற்றப்பட்டுள்ளது. இது சீனாவின் இரண்டாவது மிகப்பெரிய அபாய எச்சரிக்கையாகும்.

இந்த ஆண்டில் சீனாவைத் தாக்கும் 30-ஆவது புயலான ஹையான், இந்த ஆண்டிலேயே அதிகபட்ச வேகம் கொண்டதாக இருக்கும் என கூறப்படுகிறது.

## நடப்பு செய்திகள்
பிலிப்பைன்ஸ் சூறாவளியில் 10000 க்கும் அதிகமானோர் இறந்திருக்கலாம் என நடப்பு செய்திகள் வெளியாகியுள்ளன.

## புயல் நிவாரணம்
புயல் நிவாரணப்பணிகளை செஞ்சிலுவை இயக்கம் மேற்கொள்கின்றது.

## மேற்கோள்கள்

## வெளி இணைப்புகள்
* ஹையான் புயல் சேதம் காணொளி மற்றும் புகைப்படகாட்சி

பகுப்பு:சூறாவளிகள்
சர்தார் உஜ்ஜல் சிங்

**சர்தார் உஜ்ஜல் சிங்** (*Sardar Ujjal Singh*, திசம்பர் 27, 1895 &ndash; பெப்ரவரி 15, 1983)  பஞ்சாப் மாநில ஆளுநராகவும் (செப்டம்பர் 1, 1965 - சூன் 26, 1966), பின்னர்  தமிழக ஆளுநராகவும்  (28.06.1966 -16.06.1967) பணியாற்றிய இந்திய அரசியல்வாதி ஆவார். இவற்றிற்கு முன்னதாக இவர் முதல் சுற்று வட்டமேசை மாநாட்டில் பங்கேற்றார். இவரது அண்ணன் சோபா சிங் ஓர் கட்டிட கட்டமைப்பாளராக 1911-1930 காலத்தில் புது தில்லியின் கட்டமைப்பில் முதன்மை ஒப்பந்தப் புள்ளிக்காரராகப் பங்கேற்றுள்ளார். மேலும் இவர் புகழ்பெற்ற எழுத்தாளர் குஷ்வந்த் சிங்கின் தந்தையின் உடன்பிறந்த தம்பி ஆவார்.

## மேற்சான்றுகள்


## வெளி இணைப்புகள்
*Biography of Sardar Ujjal Singh 

பகுப்பு:தமிழ்நாடு ஆளுநர்கள்
பகுப்பு:இந்திய பஞ்சாபின் ஆளுநர்கள்
பகுப்பு:1895 பிறப்புகள்
பகுப்பு:1983 இறப்புகள்
பகுப்பு:இந்திய அரசியல்வாதிகள்
கால்சிடிரையால்

**கால்சிடிரையால்** (Calcitriol) என்பது மூன்று ஐட்ராக்சில் தொகுதிகளைக் கொண்ட (சுருக்கம்: **1,25-(OH)<sub>2</sub>D<sub>3</sub>** அல்லது  **1,25(OH)<sub>2</sub>D**), உயிர்ச்சத்து டி-யின் இயக்க இயக்குநீர் வடிவமாகும். இதை, **1,25-டைஐட்ராக்சி கொலிகால்சிபெரால்** அல்லது **1,25-டைஐட்ராக்சி விட்டமின் டி<sub>3</sub>** என்றும் அழைப்பார்கள். மைக்கேல் ஹோலிக் என்பவர் இதனைக் கண்டறிந்தார். குடலிலிருந்து கால்சியம் உறிஞ்சப்படுவதன் அளவை அதிகரிப்பதனாலும், எலும்புகளிலிருந்து கால்சியம் வெளிப்படுவதை அதிகரிக்கும் சாத்தியங்கள் மூலமாகவும், இரத்த கால்சிய  (Ca2+) அளவுகளைக் கால்சிடிரையால் அதிகரிக்கிறது.

## மேற்கோள்கள்

பகுப்பு:உடலியங்கியல்
பகுப்பு:இயக்குநீர்
குருதிக்குழலியக்க குடலியப்புரதக்கூறு

**குருதிக்குழலியக்க குடலியப்புரதக்கூறு** (Vasoactive intestinal peptide, **VIP**) அல்லது **குருதிக்குழலியக்க குடலியப்பல்புரதக்கூறு** என்றழைக்கப்படும் புரதக்கூற்று இயக்குநீர் 28 அமினோ அமிலங்களைக் கொண்டதாகும். இது, ஜி-புரதம் பிணைந்த சமிக்ஞை ஏற்பிகளின் ஈந்தணைவியான குளூக்ககான்/செக்ரெடின் உயர்குடும்பத்தைச் சேர்ந்த நரம்பியப் புரதக்கூறாகும். இப்புரதக்கூறு முதுகெலும்பிகளில் குடல், கணையம், ஐப்போத்தலாமசு போன்ற பல திசுக்களில் உற்பத்தி செய்யப்படுகிறது.

இதயம் சுருங்கு திறனைத் தூண்டுதல், தந்துகிகளை விரிவடையச் செய்தல், கிளைக்கோசன் சிதைவை அதிகரித்தல், தமனிக் குருதியைக் குறைத்தல், இரைப்பை, பித்தப்பை, மூச்சுப் பெருங்குழாய் ஆகியவற்றின் மென் திசுக்களைத்  தளர்வுற செய்தல் ஆகிய பணிகளை குருதிக்குழலியக்க குடலியப்புரதக்கூறு செய்கிறது. மனிதர்களில் இப்புரதக்கூறு வி.ஐ.பி. என்னும் மரபணுவால் குறியாக்கம் செய்யப்படுகிறது. இரத்தத்தில் இதன் அரைவாழ்வுக் காலம் (t½) ஏறக்குறைய இரண்டு நிமிடங்களாகும்.

## மேற்கோள்கள்

பகுப்பு:உடலியங்கியல்
பகுப்பு:இயக்குநீர்
ஜோதி அம்கே

thumb|ஜோதி அம்கே
**ஜோதி அம்கே** (Jyoti Amge) (பி) டிசம்பர் 16 1993 - ராஜஸ்தான் மாநிலம் ஜெய்ப்பூர் ஐ சேர்ந்தவர்.இவர் உலகின் மிகவும் குள்ளமான பெண்மணியாக (உயரம்) - 62.8 செ.மீ கின்னஸ், லிம்கா சாதனைப் புத்தகத்தில் இடம் பெற்றுள்ளார்.

## மேற்கோள்கள்

## வெளி இணைப்புகள்
*World's shortest woman releases biggest book in Jaipur காணொளி

பகுப்பு:கின்னஸ் சாதனையாளர்கள்
பகுப்பு:இந்தியப் பெண் சாதனையாளர்கள்
பகுப்பு:1993 பிறப்புகள்
பகுப்பு:வாழும் மக்கள்
உள்ளமே உலகம் (நூல்)

தென்கச்சி கோ. சுவாமிநாதன் "வாரம் ஒரு தகவல்" என்கிற தலைப்பில் தினமணி நாளிதழில் வெள்ளிதோறும் எழுதி வந்த கட்டுரைகளின் தொகுப்பாக இந்த நூல் வானதி பதிப்பகத்தாரால் வெளியிடப்பட்டுள்ளது. நம்மை பற்றி நமக்கே அடையலாம் காட்டும் நூல் எனக் கூறுகிறார் நூலாசிரியர். மொத்தம் 155 பக்கங்கள் கொண்ட இந்த நூல் 77 கட்டுரைகளை கொண்டுள்ளது. அவை அனைத்தும் நகைச்சுவை உணர்வும் அறிவு சார்ந்தும் இருக்கின்றன.

## வெளி இணைப்புகள்
*உள்ளமே உலகம்!

பகுப்பு:இந்தியத் தமிழ் நூல்கள்
பகுப்பு:வானதி பதிப்பக நூல்கள்
பகுப்பு:தென்கச்சி கோ. சுவாமிநாதன் நூல்கள்
அகம் (பக்கவழி நெறிப்படுத்துதல்)

* அகம் - பழந்தமிழர் வாழ்வியலில் ஆணும், பெண்ணும் ஒருவரையொருவர் கண்டு, காதலித்து, மணம்புரிந்து, இல்லறம் நடத்துவதோடு தொடர்புடைய வாழ்வின் பகுதி.
* அகம் (இசைக்குழு) - பெங்களூரைச் சார்ந்த ஒரு கர்நாடக புரோகிரசிவ் (progressive) ராக் இசைக்குழு.
ஏழாம் தமிழ் இணைய மாநாடு

**ஏழாவது தமிழ் இணைய மாநாடு** 2004 ஆம் ஆண்டு, டிசம்பர் 11 மற்றும் 12 ஆகிய இரண்டு நாட்கள் சிங்கப்பூரில் நடைபெற்றது. உத்தமம் எனும் அமைப்பு இம்மாநாட்டை நடத்தியது.
ஏழாவது இணைய மாநாடு

## வெளி இணைப்புகள்
ஏழாவது தமிழ் இணைய மாநாடு 

பகுப்பு:தமிழ் இணைய மாநாடுகள்
பகுப்பு:சிங்கப்பூரில் தமிழ் மாநாடுகள்
பகுப்பு:2004 நிகழ்வுகள்
கனுமூரி பாபி ராஜு

**கனுமூரி பாபி ராஜு**, இந்திய அரசியல்வாதியும் நாடாளுமன்ற உறுப்பினரும் ஆவார். இவர் நரசாபுரம் நாடாளுமன்றத் தொகுதியில் தேர்ந்தெடுக்கப்பட்டார்.
இவர் முன்னர், சட்டசபை உறுப்பினராகவும், அமைச்சராகவும் பதவியேற்றவர். திருமலை திருப்பதி தேவஸ்தானத்தின் தலைமை உறுப்பினராகவும் நியமிக்கப்பட்டுள்ளார்.

பகுப்பு:இந்திய அரசியல்வாதிகள்
பகுப்பு:வாழும் மக்கள்
பகுப்பு:1947 பிறப்புகள்
பகுப்பு:12வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:மேற்குக் கோதாவரி மாவட்ட மக்கள்
சீமலபாடு

"சீமலபாடு" என்பது ஆந்திரப் பிரதேசத்தில் உள்ள கிருஷ்ணா மாவட்டத்தின் ,ஏ. கொண்டூரு மண்டலத்தில் உள்ள ஊர்.

## தகவல்கள்
2001 ஆம் ஆண்டு கணக்கெடுப்பின் படி 10136 மக்கள் இங்கு வசிக்கின்றனர்.. இதில் 5118 ஆண்களும், 5018 பெண்களும் அடங்குவர். இதன் பரப்பளவு 4476 எக்டேர்கள் ஆகும்.

### அண்மைய கிராமங்கள்
இந்த ஊரின் அருகில் ஏ. கொண்டூரு, புல்லூரு, ரங்காபுரம், மாதவரம், ரேபூடி ஆகிய ஊர்கள் உள்ளன.

## சான்றுகள்


பகுப்பு:ஆந்திர ஊர்களும் நகரங்களும்
இசுலாமியத் தமிழ் இலக்கியம்

இசுலாமிய சமயப் பின்புலம் கொண்டோர் இயற்றிய தமிழ் இலக்கியம் **இசுலாமியத் தமிழ் இலக்கியம்** எனப்படுகிறது.  இசுலாமிய சமயம் தொடர்பான தமிழ் இலக்கியங்களே இவ்வாறு சிறப்பாக குறிப்பிடப்படுகின்றன.

## தமிழரிடையே இசுலாம்

தமிழ்நாட்டு மதுரையை தில்லி சுல்தான் படைகள் 1311 ஆம் ஆண்டு கைப்பெற்றின.  விஜயநகரப் பேரரசு இவர்களை 1371 ஆம் ஆண்டு தோற்கடித்தது.   தமிழ்நாட்டின் பல பகுதிகளை நவாப்புக்கள் 1690 - 1801 காலப்பகுதியில் ஆட்சி செய்தனர். தமிழ்நாட்டில் இசுலாம் பரவ இசுலாமிய ஆட்சி ஒரு முக்கியக் காரணமாகும்.

தமிழ்நாடு, தமிழீழ வணிகர்களுக்கும் அரபிய, மாலாய் முசுலீம் வணிகர்களுக்கும் இடையே பல நூற்றாண்டுகளாக வணிகம் நடந்தது.  இவ்வாறு வணிகம் செய்ய வந்த சில அரபிய மாலாய் வணிகர்கள் தமிழ்ப் பெண்களை மணந்து இங்கேயே தங்கினர். இறுகிய சாதிய அமைப்புக் கொண்ட இந்து சமயத்தில் இருந்து விலகி சகோதரத்துவத்தைக் கொள்கையாக கொண்ட இசுலாமிய சமயத்துக்கு குறிப்பிடத்தக்க தமிழர்கள் மதம் மாறினர்.  இப்படி பல வழிகளில் இசுலாம் தமிழரிடையே பரவியது.

## இலக்கியம்

## இசுலாமிய தமிழ் இலக்கிய வடிவங்கள்
* கிசா
* முனாசாத்து
* நாமா
* படைப்போர்
* மசாலா
* மாலை
* கண்ணி
* திருமண வாழ்த்து
* நொண்டி நாடகம்

## புலவர்கள்
* உமறுப் புலவர்
* சதக்கத்துல்லா அப்பா 
* அப்துல் காதர் நயினார் லப்பை
* பிச்சை இபுராகிம் புலவர்
* முகம்மது கான்
* அப்துல் மஜீது
* முகமது உசேன்
* கண்ணகுமது மகதூம் முகம்மது - நூல் பதிப்பாளர், 70 நூல்களுக்கு மேல்
* தக்கலை பீர் முகமது அப்பா

## இவற்றையும் பாக்க
* இசுலாமிய தமிழ் இலக்கிய கழகம்
*

## மேற்கோள்கள்


## வெளி இணைப்புகள்
* இசுலாமிய இலக்கியமும் கிறித்தவ இலக்கியமும்
* இஸ்லாமும் தமிழிலக்கியமும் முனைவர்.பீ.மு. அஜ்மல்கான்
* இசுலாமிய இலக்கியங்கள்
* பிற உரைநடை வகைகள்
* இஸ்லாமியப் புலவர்கள்
* தமிழில் சிறுபான்மை இலக்கியம்

### இணைய நூல்கள்
* உமறுப் புலவரின் சீறாப்புராணம் 
* இசுலாத்தின் தோற்றம்
* இசுலாமிய வரலாற்றுக் கதைகள் 
* சன்மார்க்க சட்ட விளக்கங்கள்

பகுப்பு:இசுலாமியத் தமிழ் இலக்கியம்
ராமாபுரம் (பிரகாசம் மாவட்டம்)

::இதே பெயரில், தமிழ்நாட்டில் உள்ள ஊர் பற்றி அறிய, இராமாபுரம் என்ற கட்டுரையைப் பார்க்கவும். 
ராமாபுரம், ஆந்திரப் பிரதேசத்தின், பிரகாசம் மாவட்டத்தில், ராசர்ல மண்டலத்தில் உள்ள ஊர். இதன் அஞ்சல் குறியீட்டு எண். 523 305 ஆகும். இவ்வூரின் தொலைபேசிக் குறியீட்டு எண் 08408 ஆகும்.
இங்கு புகழ் பெற்ற சித்திபைரவசாமி ஆலயம் உள்ளது.

## சான்றுகள்

பகுப்பு:ஆந்திரப் பிரதேசத்தில் உள்ள ஊர்கள்
பாத திருவூர்

"பாத திருவூர்" என்பது ஆந்திரப் பிரதேசத்தின் கிருஷ்ணா மாவட்டத்தின், திருவூர் மண்டலத்தில் உள்ள ஊர்.

## தகவல்கள்
2001 ஆம் ஆண்டின் மக்கள் தொகைக் கணக்கெடுப்பின்படி, 5484 மக்கள் இங்கு வசிக்கின்றனர்  இதில் 3136 ஆண்களும். 2348 பெண்களும் அடங்குவர்.

### அண்மைய ஊர்கள்
இந்த ஊரின் அருகில் அக்கபாலெம், கொகிலம்பாடு, அஞ்சனேயபுரம், ரோலுபாடி, வாவிலால ஆகிய ஊர்கள் உள்ளன.

## சான்றுகள்


பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும்
சங்கெம்

"சங்கெம்" என்பது ஆந்திரப் பிரதேசத்தின் நிசாமாபாது மாவட்டத்தில், போதன் மண்டலத்திற்கு உட்பட்ட ஊர். இதன் அஞ்சல் குறியீட்டு எண் 503 185 ஆகும். தொலைபேசிக் குறியீடு 08467 ஆகும்.
.

## சான்றுகள்

பகுப்பு:ஆந்திரப் பிரதேசத்தில் உள்ள ஊர்கள்
தேவராய சுவாமிகள்

**தேவராய சுவாமிகள்** என்பவர் ஒரு தமிழ்ப் புலவராவார். இவரது இயற்பெயர் *தேவராயபிள்ளை (தேவராசபிள்ளை )*ஆகும். இவர் 1857 இல் தொண்டை மண்டலம் வல்லூரில் பிறந்தார். இவருடைய தந்தையார் வீரசாமிப்பிள்ளை பெங்களூரில் மைசூர் அரசரிடம் கணக்கர் (துபாஷ்) வேலை பார்த்தவர் என்று சில நூல்களில் குறிப்புகள் உள்ளன.   இவர் இயற்றியவற்றுள் மிகவும் புகழ் பெற்றது கந்த சஷ்டி கவசம் ஆகும். இவர் இயற்றிய பிற நூல்கள்: சிவ கவசம், சண்முக கவசம், சக்தி கவசம், நாராயண கவசம் ஆகும்.

## இவற்றையும் பார்க்க
* கந்த சஷ்டி கவசம் - பாடல்
* கந்த சஷ்டி
* முருகன்
* விநாயகர் அகவல்

## குறிப்புகள்

பகுப்பு:கௌமாரம்
பகுப்பு:தமிழ்க் கவிஞர்கள்
பகுப்பு:இந்தியத் தமிழர்
திரைப்படத் திறனாய்வு

**திரைப்படத் திறனாய்வு** என்பது திரைப்படங்களைத் தனித்தனியாகவும், ஒன்றாகவும் பகுத்தாய்ந்து மதிப்பிடுவதைக் குறிக்கும். பொதுவாகத் திரைப்படத் திறனாய்வை இரண்டு வகைகளாகப் பிரிக்கலாம். ஒன்று ஊடகத் திறனாய்வு. இது செய்தித் தாள்கள், பிற மக்கள் ஊடகங்களில் ஒழுங்காக இடம்பெறுபவை. மற்றது துறைசார் அறிஞர்களால் திரைப்படக் கோட்பாடுகளை அடிப்படையாகக் கொண்டு செய்யப் படும் கல்விசார் திறனாய்வுகள். இது பெரும்பாலும் கல்விசார் ஆய்விதழ்களில் வெளிவருகின்றன.

## ஊடகத் திறனாய்வு
செய்தித்தாள்கள், சஞ்சிகைகள், ஒலிபரப்பு மற்றும் ஒளிபரப்பு ஊடகங்கள், இணைய வெளியீடுகள் போன்றவற்றைச் சார்ந்த திரைப்படத் திறனாய்வாளர்கள் பெரும்பாலும் புதிய வெளியீடுகளையே திறனாய்வு செய்கின்றனர். செல்வாக்குள்ள ஊடகங்களில் வெளியாகும் திறனாய்வுகள் ஒரு திரைப்படத்தைப் பார்ப்பதா இல்லையா என மக்கள் தீர்மானிப்பதில் பெரும் பங்கு வகிக்கின்றன. இதன் காரணமாக இவ்வகைத் திறனாய்வுகள் ஒரு திரைப்படத்தின் வெற்றி தோல்விகளை முடிவு செய்ய வல்லவையாக இருக்கின்றன.

## கல்விசார் திறனாய்வு
திரைப்படங்கள் தொடர்பான கல்விசார் திறனாய்வுகள் திரைப்படக் கோட்பாடுகளை அடிப்படையாகக் கொண்டு செய்யப்படுகின்றன. இவ்வகைத் திறனாய்வுகள் ஒரு திரைப்படம் ஏன் சரியாக வருகிறது, எப்படிச் சரியாக வருகிறது, அது குறிக்கும் பொருள், அது மக்கள்மீது கொண்டிருக்கும் தாக்கம் போன்ற விடயங்களைப் புரிந்துகொள்ள முயல்கின்றன. இவ்வாறான திறனாய்வுகள் பொதுவாக மக்கள் ஊடகங்களில் இடம்பெறுவது இல்லை. இவை கல்விசார் ஆய்விதழ்களில் அல்லது புலமைசார் கலை இலக்கிய வாசகர்களைக் கொண்ட இதழ்களில் வெளியாகின்றன.   

பகுப்பு:திரைப்படம்
பகுப்பு:திறனாய்வு
மல்லி (தொலைக்காட்சித் தொடர்)

**மல்லி** இத் தொடர் ஒவ்வொரு வாரமும் (திங்கள் முதல் வெள்ளி வரை மாலை 6.30 மணிக்கு) புதுயுகம் தொலைக்காட்சியில் ஒளிபரப்பான மெகா தொடர். இத் தொடரில் நடிகை சோனியா அகர்வால் முக்கிய கதாபத்திரத்தில் நடித்தார் அதன் பிறகு அவருக்கு பிறகு சந்திரா நடித்தார். சிறுவர்களுக்கான தொலைக்காட்சித் தொடர். சிறுவர்களின் நிஜமான வாழ்க்கையைச் சொல்லும் கதைதான் மல்லி.

இந்த தொடருக்கு  திரைக்கதை வசனம் தாமிரா எழுத, ஏ.ரமேஷ்குமார் ஒளிப்பதிவு செய்கிறார். கிராங்க் மீடியா ஒர்க்ஸ் சார்பில் ரமேஷ் கிருஷ்ணன் தயாரிக்க, ஏ.ஆர்.ரமேஷ் இயக்குகிறார்.

## நடிகர்கள்
* சோனியா அகர்வால்
* சேது டார்வின்
* தேனி முருகன்
* முரளி
* சுசித்ரா ஆனந்தன்
* கிருஷ்ணகுமாரி
* பேபி ஹரிணி

## பாடல் மற்றும் இசை
இந்த தொடருக்கு  கவிஞர் யுகபாரதி பாடல் எழுத, ரமேஷ் விநாயகம் பாடலுக்கு இசையமைக்க, அரவிந்த் சித்தார்த் பின்னணி இசை அமைக்கிறார்.

## வெளி இணைப்புகள்
* புதுயுகம் தொலைக்காட்சி வலையகம்
* புதுயுகம் தொலைக்காட்சி யூட்யுப்

## இவற்றை பார்க்க
* புதுயுகம் தொலைக்காட்சி நிகழ்ச்சிகளின் பட்டியல்
## வெளி இணைப்புகள்
* புதுயுகம் தொலைக்காட்சி யூ ட்யுப்
* புதுயுகம் தொலைக்காட்சி வலையகம்

பகுப்பு:புதுயுகம் தொலைக்காட்சி நாடகங்கள்‎
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2013 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2014 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
கேப்ரியெல்லா ஐஸ்லர்

**மரியா கேப்ரியெல்லா டி ஜீசஸ் ஐஸ்லர்** மொரலெஸ் (**María Gabriela de Jesús Isler Morales)** (பிறப்பு ஏப்ரல் 21, 1988) என்பவர் வெனிசுவேலாவின் நடனக் கலைஞரும், பிரபஞ்ச அழகியும்,  தொலைக்காட்சி நிகழ்ச்சித் தொகுப்பாளரும் ஆவார். 2013 ஆம் ஆண்டிற்கான பிரபஞ்ச அழகிப் போட்டியில் பட்டத்தைக் கைப்பற்றியவர். 2012 ஆம் ஆண்டின் மிஸ் வெனிசுவேலா பட்டத்தைப் பெற்றார். வெனிசுவேலாவில் இருந்து பிரபஞ்ச அழகிப் பட்டத்தைப் பெறும் ஏழாவது நபர் ஆவார். மேலும் 2009 ஆம் ஆண்டில் இருந்து,  கடந்த ஆறு ஆண்டுகளில் பிரபஞ்ச அழகிப் பட்டத்தினைப் பெறும் மூன்றாவது நபரும் ஆவார். கேப்ரியல்லா தற்போது யுனிவர்ஸ் ஆஃப் பிளஸ்ஸிங்ஸ் ஃபன்ட் (சர்வதேச ஆசீர்வதிக்கப்பட்ட நிதி நிறுவனம்) எனும் நிறுவனத்தின் தலைமை நிர்வாக அதிகாரியாகப் பணிபுரிகிறார். இந்த நிறுவனமானது 501(c)3  மீச்சிறு  வாழ்க்கைத் திறன்கள் மற்றும்  தனி வளர்ச்சி பெறுதலுக்கான ஆலோசனைகளை வழங்குவதன் மூலம்  இளம் யுவதிகள் மற்றும் பெண்களுக்கு தன்மேம்பாடு பெறச் செய்வதை நோக்கமாகக் கொண்டு செயல்படுவது ஆகும்.

## தனிப்பட்ட வாழ்க்கை
மரியா ஐஸ்லர் வெலன்சியா நகரத்தில் ஏப்ரல் 21, 1988 இல் பிறந்தார். தனது சிறுவயதிலிருந்தே மரகேயில் வாழ்ந்து வந்தார். விற்பனை மற்றும் மேலாண்மைப் பிரிவில் இளங்கலைப் பட்டம் பெற்றார். இவர் சுவிட்சர்லாந்து மற்றும் ஜெர்மனி பாரம்பரியங்களைப் பின்பற்றினார். லோசான் நகரத்தில் தனது தாத்தா இருந்ததனால் சுவிட்சர்லாந்து குடியுரிமையைப் பெற்றார். இவரின் குடும்பப் பெயரான ஐஸ்லர் என்பது சுவிட்சர்லாந்துக் குடும்பங்களின் பொதுப் பெயராகும். தனது பதினான்காம் வயதிலிருந்தே விளம்பரத் துறையில் நடித்தார். இதன்மூலம் தனது தாய் மற்றும் பாட்டியைக் கவனித்துக் கொண்டார்.

## மிஸ் [[வெனிசுவேலா]] 2012
ஆகத்து 30, 2012 கரகஸ் இல் நடைபெற்ற மிஸ் வெனிசுவேலா போட்டியின் இறுதிச் சுற்றில் இருபத்தி நான்குப் போட்டியாளர்களில் ஒருவராக ஐஸ்லர் இருந்தார். இதில் மிஸ் எலகன்ஸ் பட்டம் (நளினம் அல்லது அழகு) பெற்றார் . மேலும் குரிகோ நகரத்தில் இருந்து மிஸ் வெனிசுவேலா விருதினைப் பெறும் ஒன்பதாவது நபர் ஆனார். இதன் மூலம் பிரபஞ்ச அழகிப் போட்டிக்கு வெனிசுலேவா நாட்டைப் பிரநிதித்துவம் செய்யும் உரிமையைப் பெற்றார்.

## பிரபஞ்ச அழகி 2013
நவம்பர் 9, 2013 இல் மாஸ்கோ, உருசியாவில் நடைபெற்ற பிரபஞ்ச அழகிப் போட்டியில் வெனிசுவேலாவின் சார்பாக மரியா ஐஸ்லர் கலந்துகொண்டார் . அதில் 2012 ஆம் ஆண்டின் பிரபஞ்ச அழகியான அமெரிக்க ஐக்கிய நாட்டைச் சேர்ந்த ஒலிவியா கல்போ, மரியா ஐஸ்லருக்கு பிரபஞ்ச அழகிக்கான மகுடத்தைச் சூட்டினார். 2009 ஆம் ஆண்டிலிருந்து ஆறு வருடங்களில் வெனிசுவேலா நாட்டைச் சேர்ந்தவர் மூன்றாவது முறையாக இவ்விருதினைப் பெறுகிறார்.

## சர்வதேச ஆசிர்வதிக்கப்பட்ட நிதி நிறுவனம்
கேப்ரியல்லா தற்போது யுனிவர்ஸ் ஆஃப் பிளஸ்ஸிங்ஸ் ஃபன்ட் (சர்வதேச ஆசீர்வதிக்கப்பட்ட நிதி நிறுவனம்) எனும் நிறுவனத்தினைத் துவங்கி அதன் தலைமை நிர்வாக அதிகாரியாகப் பொறுப்பேற்றார். இந்த நிறுவனமானது 501(c)3  மீச்சிறு  வாழ்க்கைத் திறன்கள் மற்றும்  தனி வளர்ச்சி பெறுதலுக்கான ஆலோசனைகளை வழங்குவதன் மூலம்  இளம் யுவதிகள் மற்றும் பெண்களுக்கு தன்மேம்பாடு பெறச் செய்வதை நோக்கமாகக் கொண்டு செயல்படுவது ஆகும். இதனை இவர் துவங்குவதற்குக் காரணம் இவர் வாழ்ந்து வந்த வெனிசுவேலாவில் வளரிளமையில் கருவுறல் மற்றும் பேறுகால இறப்பு விகிதங்கள் அதிகமாக இருந்தன. அதனைக் குறைக்கும் விதமாக இவரின் நிறுவனத்தின் மூலமாக ஆலோசனைகள் வழங்கப்படுகின்றன.

## மேற்கோள்கள்

## வெளியிணைப்புகள்

* மிஸ் வெனிசுலேவா அதிகாரப்பூர்வ வலைத்தளம்
* மிஸ் வெனிசுலேவா எரா 

பகுப்பு:1988 பிறப்புகள்
பகுப்பு:வெனிசுவேலா மக்கள்
பகுப்பு:வாழும் மக்கள்
ஆண் நண்பர்

**ஆண் நண்பர்** என்ற சொல் ஒருவருக்கு உள்ள பணியிடம், விளையாட்டு, அரசியல், பொருளாதாரம் சார்ந்து தன்னை எந்த ஒரு நேர்வுகளிலும், உடன்  இருக்கும் ஆண்கள் உறவையும், காதல் நிகழ்வு மற்றும்/அல்லது பாலியல்/நெருங்கிய உறவையும் குறிப்பிடுகிறது. பொதுவாக இது குறுகிய கால உறவாகவுள்ளது. ஆண் நண்பர் சுவைஞன், அழகானவன், பொருத்தமானவன் மற்றும் உள்ளத் துணை என்ற அர்த்தம் கொள்ளும் ஆங்கிலப் பதங்களிலும் அழைக்கப்படுவர்.

## பயன்பாடு
பெரும்பாலும் இச்சொல், ஒருவருக்குப் பள்ளித் தோழன், தற்செயலாய் நடந்த அசாதாரண நேர்வுகளில் மனம், சார்ந்த உறவைக் குறிக்கப் பயன்படுகிறது. 
சில நேரங்களில், இந்தச் சொல், திருமணமற்றுக் கூடியிருக்கும் உறவு (*Living Together*) உடையோரையும் (பெண்கள்) சுட்டுவதாகக் கொள்ளலாம்.

## புராணங்களில்
தெய்வீக தன்மையுடைய  கிருட்டிணனுக்கும் குசேலருக்கும், கிருட்டிணனுக்கும், அருச்சுனனுக்கும் இருந்த உறவுகளைக் குறிக்கும். 

## சங்க காலத்தில்
அதியமானுடன்- ஔவையாரின் நட்பு
ஔவையார் - பரம்பு நாட்டு மன்னன் பாரியின் நட்பு அவனது பெண்மக்கள் அங்கவை சங்கவை மலையரசனான தெய்வீகன் என்பவருக்குத் திருமணம் செய்துவைத்தது.

## அரசியலில்

## இவற்றையும் பார்க்க
* நட்பு
* பெண் நண்பர்
* டேட்டிங்

## மேற்கோள்கள்

 

பகுப்பு:நெருங்கிய உறவுகள்
பி. வி. ராஜமன்னார்

**பி. வி. ராஜமன்னார்** எனச் சுருக்கமாக அறியப்படும் **பகாலா வெங்கடரமண ராவ் ராஜமன்னார்** (*Pakala Venkataramana Rao Rajamannar*, 1901–1979) ஓர் இந்திய நீதியரசர் ஆவார். இவர் தமிழக ஆளுநராக 1957 முதல் 1958 வரை தற்காலிகமாகப் பொறுப்பு வகித்துள்ளார்.  இந்தியா விடுதலை பெற்ற பின்னர் சென்னை உயர் நீதிமன்றத்தின்  முதல் இந்தியத் தலைமை நீதிபதியாக பொறுப்பேற்று 1948 முதல் 1961 வரை அப்பதவியில் இருந்தார்.

1969இல் மாநில சுயாட்சி மற்றும் மைய அரசு-மாநில அரசுகளுக்கிடையேயான உறவாடல் குறித்து அப்போது புதியதாக தேர்ந்தெடுக்கப்பட்ட திமுக தலைமையில் அமைந்த தமிழ்நாட்டு அரசு நியமித்த மூவர் குழுவிற்கு தலைவராகப் பணியாற்றினார். 1966-1969 காலகட்டத்தில் பி .வி. இராசமன்னார் இந்திய நான்காவது நிதிக் குழுவின் தலைவராகவும் இருந்தார்.

சட்டத்துறை, நிர்வாகத்துறை நீங்கலாக இராசமன்னாருக்கு கலைகளிலும் மிகுந்த ஆர்வம் இருந்தது. புது தில்லியிலிருந்த சங்கீத நாடக அகாதமியின் முதல் நியமிக்கப்பட்ட தலைவராகப் பணியாற்றினார்.  இந்த அகாதமி வழங்கும் மிக உயரிய விருதான சங்கீத நாடக அகாதமி கூட்டாளர் விருது 1964இல் இவருக்கு வழங்கப்பட்டது.

சென்னை கே. கே. நகரில் உள்ள பி. வி. இராசமன்னார் சாலை இவரைப் பெருமைப்படுத்துமாறு பெயரிடப்பட்டுள்ளது.

## மேற்சான்றுகள்

## வெளிஇணைப்புகள்
*First Chairman, Dr P.V. Rajamannar
*Metroplus First Indian Chief Justice High Court of Madras 
* Article by DR. P. V. RAJAMANNAR on MODERNITY Vs. TRADITION IN INDIAN ART 
*Telegraph article on States autonomy Committee
*Interstate Council's Rajamannar Committee
*Financial Commissions

பகுப்பு:தமிழ்நாடு ஆளுநர்கள்
பகுப்பு:சென்னை உயர் நீதிமன்றத் தலைமை நீதிபதிகள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:1901 பிறப்புகள்
பகுப்பு:1979 இறப்புகள்
பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:தமிழ்நாடு தலைமை வழக்குரைஞர்கள்
அழகி (தொலைக்காட்சித் தொடர்)

**அழகி** என்பது சன் தொலைக்காட்சியில் அக்டோபர் 10, 2011 முதல் மார்ச்சு 4, 2016 ஆம் ஆண்டு வரை திங்கள் முதல் வெள்ளி வரை இரவு 10:30 மணிக்கு  ஒளிபரப்பாகி, 1,101 அத்தியாயங்களுடன் நிறைவு பெற்ற குடும்பம் சார்ந்த தொலைக்காட்சி நாடகத் தொடர் ஆகும். இந்த தொடரை விகடன் ஒளித்திரை தயாரிக்க, விஜி சந்திரசேகர், கமல் தீப், சோனியா, இளவரசன், ஜாங்கிரி மதுமிதா மற்றும் நித்தியா ரவீந்திரன் போன்ற பலர் நடித்துள்ளனர்.

## கதை சுருக்கம்
கணவனை இழந்த சுந்தரி  (விஜி சந்திரசேகர்) என்னும் பெண், தனது மூன்று குழந்தைகளையும்  வளர்த்து ஆளாக்குவதில் சந்திக்கும் போராட்டங்களை விவரிக்கிறது.

## நடிகர்கள்
* விஜி சந்திரசேகர் - சுந்தரி கதிர்வேலன்
* கமல் தீப் - நட்ராஜ் கதிர்வேலன்
* சோனியா - திவ்யா நட்ராஜ்
* நித்தியா ரவீந்திரன் - மேஜர் அம்மா
* சுலக்சனா → சுரேகா - சந்திரா 
* ஷாலு குரியன் → குட்டி பூஜா → தேசிகா - நிறமதி 
* அருண் குமார் ராஜன் →  ஜெ.துரை ராஜ் - சோமுசுந்தரம்
* சுஜாதா - பாஞ்சாலி
* ராதா - சூர்யா மாரிசாமி
* சதீஸ் குமார்- மாரிசாமி
* நாஞ்சில் நளினி - ஜெகதாம்பாள்
* இளவரசன் → ஸ்ரீதர் - துரை
* வின்சென்ட் ராய் - கலிதீர்த்தன்
* ஜாங்கிரி மதுமிதா - சித்ரா
* தீபா சங்கர் - ஸ்ரீதேவி

## மறு ஆக்கம்
இந்த தொடர் தெலுங்கு மற்றும் மலையாளம் மொழிகளில் மறு ஆக்கம் செய்யப்பட்டு ஒளிபரப்பானது.

## விருதுகள் மற்றும் பரிந்துரைகள்

## சர்வதேச ஒளிபரப்பு
* இந்த தொடரை சன் தொலைக்காட்சி மற்றும் சன் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளிலும் ஒளிபரப்பானது.
* இந்த தொடரின் அத்தியாயங்கள் விகடன் தொலைக்காட்சி என்ற யூடியூப் இணையம் அலைவரிசை மூலமாகவும் பார்க்க முடியும்.
* இந்த தொடர் இலங்கையில் உள்ள தமிழ் தொலைக்காட்சி சேவையான சக்தி தொலைக்காட்சியிலும் ஒளிபரப்பானது.

## மேற்கோள்கள்

## வெளி இணைப்புகள்
* 

பகுப்பு:சன் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2011 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2016 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:மறு ஆக்கம் செய்யப்பட்ட தமிழ்த் தொலைக்காட்சி தொடர்கள்
பகுப்பு:தமிழ்த் தொலைக்காட்சி நிகழ்ச்சிகள்
பூகம்பபூமியை புரிந்து வெல்வோம்

**பூகம்பபூமியை புரிந்து வெல்வோம்**  என்பது 2007 ஆம் ஆண்டு தமிழில் வெளிவந்த ஒரு நிலநடுக்கவியல்/பூகம்பவியல் தமிழ் நூல் ஆகும்.  பூவியியற்பியல், பூகம்பங்கள் தோன்றுவதற்கான காரணங்கள், பூகம்பத்தில் இருந்து பாதுகாத்துக் கொள்வதற்கான வழிகள், பூகம்பத்தை எதிர்வுகூற முடியுமா, முக்கிய பூகம்பங்கள், பூகம்ப ஆய்வுகள் போன்ற பல்வேறு செய்திகளை இந்த நூல் தொகுத்து தருகிறது.  இந்த நூலில் புவியியற்பியல், பூகம்பவியல் தமிழ் கலைச்சொற்கள் பல எடுத்தாளப்பட்டுள்ளன.

பகுப்பு:புவி அறிவியல் தமிழ் நூல்கள்
பகுப்பு:2007 தமிழ் நூல்கள்
பகுப்பு:இந்தியத் தமிழ் நூல்கள்
பகுப்பு:நிலநடுக்கவியல்
பி. சந்திர ரெட்டி

**பி. சந்திர ரெட்டி** (*P. Chandra Reddy*) அல்லது **பலகணி சந்திர ரெட்டி** (சூலை 1, 1904&ndash;அக்டோபர் 7, 1976) ஓர்  இந்திய நீதியரசர் ஆவார். இவர் நெல்லூரிலுள்ள வி.ஆர். மேநிலைப் பள்ளியிலும் சென்னையிலுள்ள பச்சையப்பன் கல்லூரியிலும்  கல்வி கற்றார்.  ஆகத்து 13,1928 இல்  சென்னை உயர் நீதிமன்றத்தில் வழக்குரைஞராக சேர்ந்தார். குடியியல் வழக்குகளையும் குற்றவியல் வழக்குகளையும் எடுத்துக்கொண்டார். இந்த நீதிமன்றத்திலேயே  சூலை 16, 1949இல் கூடுதல் நீதியரசராகப் பொறுப்பேற்றார். சூலை 5, 1954இல் ஆந்திரப் பிரதேச உயர் நீதிமன்றம் உருவானபோது அங்கு நிரந்த பொறுப்பேற்றார். சில நாட்களில் தலைமை நீதிபதி பொறுப்பில் இருந்தார். பின்னர் ஆந்திர தலைமை நீதிபதியாகப் பணியாற்றினார்.

சிறிது காலம்  ஆந்திர ஆளுநராக தற்காலிக பொறுப்பு வகித்தார்.   திசம்பர் 23, 1964இல்  சென்னை உயர் நீதிமன்ற தலைமை நீதிபதியாக  நியமிக்கப்பட்டார்.  திசம்பர் 24, 1964 முதல்  பெப்ரவரி 7, 1965 வரை தமிழக ஆளுநராக தற்காலிகப் பொறுப்பில் இருந்தார். சனவரி 7 1966இல் பணி ஓய்வு பெற்றார். அக்டோபர் 7, 1976 இல் இயற்கையெய்தினார்.

## மேற்சான்றுகள்

பகுப்பு:சென்னை உயர் நீதிமன்றத்தின் தலைமை நீதிபதிகள்
பகுப்பு:தமிழ்நாடு ஆளுநர்கள்
பகுப்பு:ஆந்திரப் பிரதேச ஆளுநர்கள்
பகுப்பு:1904 பிறப்புகள்
பகுப்பு:1976 இறப்புகள்
பகுப்பு:காந்தியவாதிகள்
புஷ்பா தங்கதுரை

thumb
**புஷ்பா தங்கதுரை** (1931 - நவம்பர் 10, 2013) எனும் புனை பெயர் கொண்ட **ஸ்ரீ வேணுகோபாலன்** தமிழ்நாட்டைச் சேர்ந்த எழுத்தாளர். இவர் சுமார் 2 ஆயிரம் புதினங்களுக்கு மேல் எழுதியுள்ளார். இவரது படைப்புகள் இந்தி உள்ளிட்ட பல மொழிகளில் மொழிபெயர்க்கப்பட்டுள்ளன. இவர் நாடகம், சிறுகதை, நாவல், புதினம், திரைக்கதை, தொலைக்காட்சி தொடர்கள் மற்றும் மத, புனித யாத்திரைக் கட்டுரைகள் எழுதியுள்ளார்.

## வாழ்க்கைக் குறிப்பு
புஷ்பா தங்கதுரை 1931ஆம் ஆண்டு திருநெல்வேலி மாவட்டத்தில் கீழநத்தம் கிராமத்தில் பிறந்தவர். இவருக்கு ஒரு சகோதரி உண்டு. 1949 இல் இவர் எழுதிய முதல் கதையை தினமணிக்கதிர் நாளிதழ் வெளியிட்டது. இவரிடம் ஆறு லட்சத்திற்கும் மேற்பட்ட புத்தகங்கள் உள்ளன. ‘ரஸவாதி' என்ற பெயரில் எழுதி, வாசகர்களைச் சிலிர்க்கவைத்த ஆர்.சீனிவாசன் என்ற எழுத்தாளருக்கு மாணவப் பருவத்தில் கையெழுத்துப் பத்திரிகைகள் நடத்த துணையாக இருந்திருக்கிறார் ஸ்ரீவேணுகோபாலன்..

## விருதுகள்
* "மதுரகவி' நாடகத்துக்காக மத்திய அரசின் கலாசார விருது
* அமுதசுரபி நாவல் பரிசு
* சாவியின் 10-ஆம் ஆண்டு விருது வழங்கும் விழாவில் சிறந்த எழுத்தாளர்களுக்கான விருது 

## படைப்புகள்
# என் பெயர் கமலா 
# ஒரு சிவப்பு விளக்கு எரிகிறது
# ஒரு ஊதாப்பூ கண் சிமிட்டுகிறது (கமல் நடித்த திரைப்படம்)
# தாய்லாந்து ராமாயணம்
# திருவரங்கன் உலா
# தேவை ஒரு பார்வை
# நந்தா என் நிலா
# பக்திக் கதைகள்
# மதுர விஜயம்
# மோகவல்லி தூது; 1979; அபிராமி பப்ளிகேஷன்ஸ், 307 லிங்கிசெட்டி தெரு, சென்னை-600 001

## மற்றவை

* ஹிந்து நாளிதழில் அவருடைய படைப்பை குறித்து 2005ல் வந்த மதிப்பிட்டு கட்டுரை.
* ஹிந்து நாளிதழில் சென்னையின் ஞாபகங்கள் குறித்த அவரது 2010ல் வெளிவந்த ஆங்கில கட்டுரை 

## மறைவு
திருமணம் செய்து கொள்ளாமல் வாழ்ந்து வந்த புஷ்பா தங்கதுரை உடல்நலம் பாதிக்கப்பட்டு சென்னை ராஜீவ் காந்தி அரசு மருத்துவமனையில் அனுமதிக்கப்பட்டிருந்தார். 2 வார காலமாக உயிர் காக்கும் கருவிகளின் உதவியுடன் சுவாசித்து வந்த அவர் நவம்பர் 10ஆம் தேதி 2013ல் சிகிச்சை பலனின்றி உயிரிழந்தார்.

## மேற்கோள்கள்

பகுப்பு:தமிழக எழுத்தாளர்கள்
பகுப்பு:2013 இறப்புகள்
பகுப்பு:1931 பிறப்புகள்
பகுப்பு:திருநெல்வேலி மாவட்ட மக்கள்
பிரபுதாஸ் பட்வாரி

**பிரபுதாசு பட்வாரி** (*Prabhudas Patwari*, 1909–85) ஓர் இந்திய வழக்கறிஞரும் சமூகவியலாளரும் விடுதலை இயக்க வீரரும்  காந்தியவாதியும் ஆவார்.  குசராத் மாநிலத்தவராகிய பட்வாரி  மது,மாது,இறைச்சி ஆகியவற்றை விலக்கி ஒழுக்கம் சார்ந்த வாழ்வை வலியுறுத்தியவர்.  குடிப்பழக்கம் இல்லாத பட்வாரி தமது வாழ்நாளின் இறுதி வரை மதுவிலக்குக்கிற்கு ஆதரவாகப் போராடியவர்.  1977 முதல் 1980 வரை  தமிழ்நாடு ஆளுநராக பணியாற்றி உள்ளார்.

 
 

பகுப்பு:இந்திய அரசியல்வாதிகள்
பகுப்பு:தமிழ்நாடு ஆளுநர்கள்
பகுப்பு:1909 பிறப்புகள்
பகுப்பு:1985 இறப்புகள்
பகுப்பு:காந்தியவாதிகள்
பகுப்பு:20 ஆம் நூற்றாண்டு இந்திய வழக்கறிஞர்கள்